***Сынып: 8 к сыныбы Күні:\_\_\_\_\_\_\_\_\_\_\_\_\_***

***Пән: Қазақстан тарихы***

***Сабақтың тақырыбы:*** **1867-1868 жылдардағы реформа**

***Сабақтың мақсаты:* 1.** Ресей империясының отарына айналған Қазақстанның 1867-1868

жылдардағы реформа бойынша саяси басқару жүйесіндегі өзгерістер,

реформаның дайындалу жолдары, реформаның мазмұны мен мәні,

реформаның Қазақстан жеріндегі кейінгі зардаптары туралы түсінік

беру.

**2.**1867-1868 жылдардағы реформаны оқыта отырып, оқушылардың

логикалық ойлау, еркін сөйлеу, өткен мен жаңа тақырыпты

салыстыру арқылы мағынаны ажырата білу қабілеттерін одан әрі

дамыту.

**3.** Реформаның мазмұны мен мәнін аша отырып, балаларды

ұлтжандылыққа, отансүйгіштікке тәрбиелеу.

***Сабақтың типі:*** жаңа білім беру.

***Сабақтың түрі:*** аралас сабақ.

***Керекті құралдар***: Қазақстанның саяси картасы, интерактивті тақта, сызбалар.

***Методикалық әдіс-тәсілдер:*** көрсету, түсіндіру, сұрақтар қою.

***Сабақ құрылымы: І. Ұйымдастыру кезеңі.(2-3 мин.)***

***ІІ. Үй тапсырмасын сұрау.(10-12 мин.)***

***ІІІ. Үй тапсырмасын бекіту.(2-3 мин.)***

***ІҮ. Жаңа сабақты меңгерту: (20 мин)***

а) ой шақыру;

ә) жаңа сабақтың тақырыбы мен мақсатын хабарлау;

б) сабақ жоспарымен таныстыру;

в) реформаны дайындау жұмыстары жөнінде ауызша баяндау, сызба

арқылы түсінік беру;

г) оқушыларға оқулықпен жұмыс тапсыру;

ғ) дәптермен жұмыс;

***Ү. Жаңа сабақты бекіту(3-4 мин.)***

***ҮІ. Қорытынды(2 мин)***

***ҮІІ. Үй тапсырмасы(1 мин.)***

***Сабақтың барысы:*** ***І. Ұйымдастыру кезеңі: (2 мин.)***

а) сәлемдесу, түгелдеу;

ә) оқу құралдарын тексеру;

б) бала зейінін шоғырландыру.

***ІІ. Үй тапсырмасын сұрау: (10-12 мин.)***

**Топтарға ауызша тест сұрақтарын қою:**

***І топ:***

1. ХІХ ғасырдың бас кезінде Қазақстан шәкірттері қай тілде оқытылды? **(араб тілінде)**

2. Азиялық училище қай жылы ашылды? **(1789 ж.)**

3. 1850 жылы Орынбор шекаралық комииссиясының жанынан қандай мекемелер ашылды?

**(орысша білім беретін мектептер)**

4. ХХ ғ. 20-30 жылдарында Қазақстан ғылымының штабын басқарған кеңестік ірі түрколог,

академик: **(А.Н.Самойлович)**.

5. Сүйінбай Аронұлы ақындық өнерге қанша жасынан машықтанған? **(14-15 жастан).**

6. Қазақ халқында дамыған қолөнер салалары: **(тоқымашылық, киіз басу, ағаш, металл,сүйек,**

**мүйіз өңдеу).**

**ІІ топ:**

1.ХІХ ғасырдың бас кезінде Қазақстанда ағарту ісі балаларға нені үйретті? **(«Шариғат-ұл-иман», «Әптиек» сияқты діни мазмұндағы кітаптар ислам қағидаларын үйретті)**

2. 1813 жылы Омбыда, 1825 жылы Орынбордағы әскери училищелер немен айналысты? **(Ресей билеу әкімшілігі үшін шенеуніктер даярлау ісімен)**

3.1833 жылы А.С. Пушкин Қазақстанның қай қаласында болды? **(Орынбор)**

4. 1848-1849 жылдары Г.С.Карелин Қазақстанның қай өңірін зерттеді? **(Каспий теңізі маңын).**

5. «Жетісу ақындарының алтын діңгегі атанған ақын» **(Сүйінбай)**

6.Қазақ ауылдарында шаруашылыққа арналған төбесі күмбез тәрізді шошала қандай мақсатта

тұрғызылған? **(ет және азық-түлік өнімдерін сақтау үшін)**

**ІІІ топ:**

1.ХІХ ғасырда білімін жалғастыру үшін ауқатты ата-аналар балаларын қай қалаларға оқуға

жіберді? **(Бұхара мен Ташкент қалаларына)**

2. 1841 жылы Бөкей Ордасында Жәңгір ханның ұйымдастыруымен ашылған мектептерде қай

тілдерде сабақ беріле бастады? (**татар және орыс тілдерінде)**

3. 1836-1838 жылғы шаруалар көтерілісінің басшылары И.Тайманұлы мен М. Өтемісұлына кім

қолдау көрсетті? **(В.И. Даль).**

4. 1845 жылы В.И.Дальдің «Бөкей мен Мәулен» повесі қай тілге аударылды? **(Парижде, француз**

**тіліне)**

5. М.Өтемісұлы қай жылы Калмыков түрмесінде отырды? **(1829 жылы).**

6. Киіз үйдің ішіндегі ең құрметті орын қалай аталады? **(төр).**

**ІҮ топ:**

1. Ірі медреселерде араб тілінен сабақ беретін «мұғалімдікке» не талап етілді? **(арнаулы куәлігі болу керек болды)**
2. 1831 жылы 18 қыркүйекте қай қалада орысша білім беретін училище ашылды? **(Семей)**
3. 1833 жылы А.С.Пушкин Орынборда болған кезінде қай еңбегін жазды? **(Пугачев бүлігінің тарихы).**
4. М:ӨТемісұлы 20 жасында қандай қызмет атқарды? **(Жәңгірдің ұлы Зұлқарнайдың тәрбиешісі болды)**
5. Жастайынан екі көзінен айрылған ірі эпик ақын**: (Шөже)**
6. Қазақ халқы зор құрметпен әнші –күйшілерді қалай деп атаған? **(сал-серілер деп атады).**

***ІІІ. Үй тапсырмасын бекіту.(2-3 мин.)***

***ІҮ.Жаңа сабақ:(20 мин.)***

***Дәріс слайдпен қосталады.***

***А) Ой шақыру:***

Жарғы, империя, отар, реформа сөздерінің мәнін ашу

***Ә) жаңа сабақтың тақырыбы мен мақсатын хабарлау.***

***Б) жаңа сабақтың жоспарын дәптерлеріне жаздыру.***

1***.***Реформаны дайындау.

2. Реформаның мазмұны мен мәні.

***В)*** 1.Реформаны дайындау жұмыстары жөнінде ауызша баяндау, сызба арқылы түсінік беру;

2. 1867 жылы ІІ Александр патша «Сырдария мен Жетісу облыстарын басқару туралы» ал, 1868 жылы 21 қазанда «Орынбор және Батыс Сібір генерал-губернаторлығындағы Дала облыстарын басқару туралы уақытша Ережені» бекітті.

**1867-1868 жылдардағы реформа бойынша**

**Қазақ жерлерінің біріктірілуі**

|  |  |  |
| --- | --- | --- |
| **Түркістан генерал-губернаторлығы** | **Орынбор генерал-губернаторлығы** | **Батыс-Сібір генерал-губернаторлығы** |

|  |  |
| --- | --- |
| **Орал** | **Торғай** |

|  |  |
| --- | --- |
| **Ақмола** | **Семей** |

|  |  |
| --- | --- |
| **Жетісу** | **Сырдария** |

**3. Басқару жүйесі:**

**1822,1824** жылдардағы **Жарғы** бойынша **4-сатылы:** 1.Облыс- 3-8 округтен

2. Округ-15-20 болыстардан

3. Болыс-10-12 ауылдан

4. Ауыл- 50-70 шаңырақтан құралды.

1.Облысты -**губернатор;**

2.Округті -**аға сұлтан мен 2 ресейлік кеңесші;**

3.Болысты- **болыс сұлтаны;**

4.Ауылды- **ауыл старшыны** басқарды.

**1867-1868 жылғы реформа** бойынша **5-сатылы:** 1.Генерал-губернаторлық

2. Облыс

3. Уезд

4. Болыс

5. Ауыл

1.Генерал-губернаторлықты- **генерал-губернатор;**

2. Облысты- **әскери-губернатор;**

3. Уезді- **уезд басшылары;**

4. Болысты- **болыстар;**

5. Ауылды- **ауылнайлар** басқарды.

**4. Сот ісі:**

**1822, 1824 жылдардағы Жарғы бойынша:**

**Қылмыстық істер Талап ету Болыстық басқармаға**

**шағым айту**

**Әскери сот комиссиясы Уездік сот Билер мен қазылар соты**

**1867-1868 жылғы реформа бойынша**

**г) Оқушыларға оқулықпен жұмыс тапсыру;** оқулықтың 143 бетін пайдаланып,1867-1868 жылғы реформа бойынша бөлінген 6 облыстың құрамына кірген уездерді сызба түрінде дәптерлеріне жаздыру.

**ғ) дәптермен жұмыс;** слайдта көрсетілген басқару жүйесін дәптерлеріне жаздыру.

***Ү. Жаңа сабақты бекіту.(2-3 мин)***

Сатылай-комплексті талдау жасау.

***ҮІ. Қорытынды.*** Білімдерін бағалау.

***ҮІІ. Үй тапсырмасы:*** 1. § 20 түсінік айту;

2. дәптерде жазылғандарды жаттау.